**Jurgio Šaulio draugija**

**MOKSLEIVIŲ PREMIJOS SKYRIMO NUOSTATAI**

**2019-10-12**

**Gargždai**

1. **Bendrosios nuostatos**

Vadovaujantis Jurgio Šaulio draugijos įstatų (kurie priimti 2019m. birželio 29d. Steigiamojo susirinkimo metu) 2 straipsnio 11.5 dalies dėl JŠD steigimo ir/ar skyrimo skatinamąsias Jurgio Šaulio vardo premijas (stipendijas) 11.5.1 punkto, kuriame nurodoma: moksleiviams – už aukštą pažangumą, pilietinį aktyvumą, visuomeninę veiklą ir savo mokyklos garsinimą už jos ribų, JŠD numato skirti skatinamąsias Jurgio Šaulio vardo premijas Veiviržėnų Jurgio Šaulio gimnazijos moksleiviams.

Pagal Jurgio Šaulio draugijos įstatų 5.2 straipsnio 21.8 ir 21.10 punktus JŠD valdyba, valdybos posėdžio metu, kuris vyko 2019m. spalio 12d. parengė ir priėmė Moksleivių premijos skyrimo nuostatus.

1. **Moksleivių premija skiriama**
2. Veiviržėnų Jurgio Šaulio gimnazijos moksleiviui/ei už išskirtinį indėlį garsinant gimnazijos vardą, už aukštą pažangumą, pilietinį aktyvumą ir visuomeninę veiklą.
3. Premija yra vienkartinė, 200 EUR. vertės.
4. Premija iškilmingai įteikiama Vasario 16-osios minėjimo renginio metu.
5. Premiją skiria Gimnazijos direktorės vadovaujama Premijos skyrimo komisija, kurią sudaro direktorė, direktorės pavaduotojas/a ugdymui, gimnazijos tarybos pirmininkė, metodinės tarybos pirmininkė, mokinių prezidentūros atstovas.
6. Gauti JŠD skiriamą premiją turi teisę bet kuris Gimnazijos mokinys, atitinkantis stipendijos skyrimo kriterijus.
7. Premija gali būti skiriama už Gimnazijos vardo garsinimą:
   1. už išskirtinai gerus mokymosi rezultatus;
   2. už itin sėkmingą Gimnazijos atstovavimą respublikiniuose ir tarptautiniuose mokinių projektuose;
   3. už aukštus pasiekimus meno, sporto, kultūros veiklos srityse;
   4. už pilietinį aktyvumą ir visuomeninę veiklą.
8. Vieną iš rekomendacijų JŠD premijai gauti gali teikti:
   1. klasės vadovas – visų pasiekimų skatinimui;
   2. būrelio vadovas pagal savo veiklos kryptį;
   3. Mokinių prezidentūros pirmininkas/ė – už mokinio aktyvią visuomeninę veiklą Mokinių prezidentūroje.
9. Premijai gauti reikalingi šie dokumentai:
   1. p. 7 minimos rekomendacijos;
   2. pasiekimus įrodantys dokumentai;
10. Mokinys vienkartinę JŠD premiją už pasiekimus gali gauti tik vieną kartą per mokymosi Gimnazijoje laikotarpį.
11. Apie konkursą premijai gauti paskelbiama Gimnazijos mokinių ir mokytojų skelbimų lentoje ir internetinėje svetainėje.
12. Premijos skyrimo komisijos sprendimas galutinis ir neskundžiamas.
13. Gimnazija turi pateikti Premijos skyrimo komisijos nutarimo protokolą JŠD pirmininkei ne vėliau kaip sausio 31d.
14. Premiją moksleiviui įteikia Jurgio Šaulio draugijos deleguotas atstovas Vasario 16-osios minėjimo šventėje.

Moksleivių premijos skyrimo nuostatai priimti 2019 m. spalio 12d.

JŠD valdybos posėdžio metu.

Valdybos pirmininkė:

Gintarė Sargūnaitė

Valdybos nariai:

Jūratė Caspersen

Irena Rupšienė

Inga Vilimė

Sigita Bučnytė

Mindaugas Sargūnas